# Adam Bremeniläinen

### Wikipedia

Adam Bremeniläinen (s. ilmeisesti ennen 1050, k. 1081/1085) oli bremeniläinen pappi ja historiankirjoittaja.

Adam lienee ollut kotoisin Etelä-Saksasta, Bambergin seudulta. Vuodesta 1066 hän kuului Bremenin tuomiokapituliin. 1069 alkaen hän johti tuomiokirkon koulua. Adam lienee kuollut 1081, viimeistään kuitenkin 1085. 1075 tienoilla Adam laati neljästä kirjasta koostuvan Hampurin piispojen historian, Gesta Hammaburgensis ecclesiae pontificum. Teos on keskeisen tärkeä lähde paitsi Pohjois-Saksan, myös Skandinavian keskiajan historian tutkimuksen kannalta. Suomi esiintyy teoksessa nimellä "Naistenmaa". Alun perin latinankielinen laaja teos on käännetty myös useille nykykielille.

Teoksen neljäs osa, Descriptio insularum Aquilonis, valmistui arviolta vuonna 1075 ja käsittelee Skandinavian maantiedettä, ihmisiä ja tapoja sekä Skandinavian kristittyjä lähetyssaarnaajia. Adam kannatti kirkkonsa lähetystyötä pohjoisilla seuduilla. Skandinaviaa oli vasta hiljattain tutkittu lähetyssaarnaajien toimesta, ja vaikka teos oli ehkä tarkoitettu tulevien lähetyssaarnaajien inspiraatioksi ja ohjekirjaksi, sen tasapainoiset ja tarkat kuvaukset tekevät siitä yhden tärkeimmistä kristinuskoa edeltävän Skandinavian lähteistä. Se on myöskin ensimmäinen tunnettu eurooppalainen lähde, joka mainitsee Pohjois-Amerikassa sijainneen Vinlandin.

## [muokkaa] Aiheesta muualla

- Adam: Gesta Hammaburgensis ecclesiae pontificum Kronikan latinankielinen verkkojulkaisu
- Artikkeli teoksessa The Catholic Encyclopaedia (1907)
- Artikkeli teoksessa Biographisch-Bibliograpisches Kirchenlexikon

Haettu osoitteesta http://fi.wikipedia.org../../../a/d/a/Adam_Bremenil%C3%A4inen_a8d6.html

Luokka: Historioitsijat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Bosanski
- Dansk
- Deutsch
- English
- Español
- Français
- Latina
- Latviešu
- Norsk (bokmål)
- Plattdüütsch
- Polski
- Svenska
- Українська